Tuos viewpoint'us jau radau priklijuotus prie kelių, kai kuriuos atklijavau, kai kurių nejudinau. Šiaip tai nebuvo ten gerai: privatus parkingas su pakeliamais vartais („šlagbaumu“) buvo pažymėtas kaip viešas, be to, didesnis nei tikrovėje (tas šlagbaumas pakeliamas tokiais pulteliais, kurie išduodami tik išrinktiesiems tarp išrinktųjų). Privatūs namai ir kiemai buvo pažymėti kaip universiteto teritorija; kai kuriuose kiemuose buvo pažymėta pievelių ir pan., bet jos ant viršaus užklotos nepermatoma „pedestrian area“. Atrodo, tų „pedestrian areas“ paskirtis buvo tik užrašyti kiemų pavadinimus, bet jie kai kada kartojo pavadinimus, užrašytus ant viewpoints, kai kada jiems prieštaravo („Didysis kiemas“ versus „Petro Skargos kiemas“ ir pan.). Be to, tos „pedestrian areas“ niekaip nekoreliavo su realiu automobilių buvimu tuose kiemuose (pavyzdžiui, Adomo Mickevičiaus kiemas amžinai pilnas automobilių, priklausančių kavinės (pažymėtos kaip aludė ir ne visai tikslioje vietoje) „7 Fridays“ darbuotojams (beje, „7 Fridays“ patalpos priklauso universitetui, bet yra išnuomotos). Vienas pastatas buvo pavadintas „Orientalistikos centru“, nors šis užima tik kelis kabinetus, didžioji dalis kurių yra gretimame pastate, be to, po Žukausko „pažangių reformų“ jis nebėra kamieninis padalinys, o jo pavadinimas tapo kitoks, baisiai ilgas ir politiškai korektiškas; ir kitos panašios detalės. Jei tai buvo gerai, tai mes skirtingai suprantame sąvoką „gerai“ :)

Nesu tikras, ar viewpoints yra geriausias būdas kiemų pavadinimams surašyti. Kaip matau, Oxfordo („quads“) ir Cambridge'o („courts“) kiemų pavadinimai paprastai būna užrašyti ant juose esančių pievelių, bet mūsų kiemų daugelis neturi pievelių, taigi daugiau nelieka ant ko juos užrašyti, kaip tik ant viewpoints. Galbūt tuos viewpoints (kurie labiau juk yra regyklos ant kalnų) verta pakeisti į kokias nors „tourist attraction“? (Ten amžinai pilna turistų su spausdintais planeliais, klaidžiojančių po tuos kiemus.) Sprendimai, žinoma, Jūsų.